Itävallan armeijan KAZ03 henkselit, ylijäämä
Kunnon kenttähenkselit! Nämä ovat osa Itävallan Kampfanzug 2003 -järjestelmää, ja niitä voi helposti käyttää minkä vaan housujen kanssa. Aitoa käytettyä armeijaylijäämää. Valmistettu kestävästä ripstop-vahvistetusta polycottonista, selkäpuolella joustoremmit. Sekä säädetään että kiinnitetään tarranauhoilla. Leveyttä löytyy noin neljä senttiä, eli eivät vahingossakaan hierrä, ja tosi matalaprofiilisina eivät myöskään tule tielle. Nämä ovat tarkoitettu ankkuroitavaksi KAZ03-housujen vyötärön sisäpuolen lenkkeihin, mutta puolikkaalla aivolla varustettu ihminen osaa kiinnittää ne esim. vyölle tai housujen vyölenkkeihin, tarvittaessa pienen narunpätkästä tehdyn lenkin kera, jolloin henkseli istuu suorassa. Koot Kokoja tuli vastaan ainakin kolmea: "1", "2" ja "3", tarkoittaen varmasti "lyhyt", "keskipitkä" ja "pitkä". Ekalla pituutta maksimisäädöillä (niin että tarranauha ottaa vielä kiinni koko matkalta) noin 100 cm, tokalla 105 cm ja pisimmällä 110 cm. Tiukimmilleen säädettynä näistä voi poistaa viitisen senttiä. Muista myös, että sen elastisen osan kuuluu vähän venyäkin, eli näihin voi käytännössä lisätä vielä muutaman sentin. Pituus riippuu myös siitä, minkä korkuisella vyötäröllä varustetut housut ovat kyseessä. Kuvassa koko 2 puettuna 175 cm pitkän henkilön päälle, jalassa saksalaiset kenttähousut, eikä todellakaan jää vajaamittaiseksi. Koon valinta on helppoa, jos kaverisi tai puolisosi ottaa mitan housujesi vyötärön takapuolelta olan yli etupuolelle, tai sitten vaan ostat tosta fiiliksellä ja ne ovat todennäköisesti ihan hyvät. Ompelutaitoinen ihminen osaa näitä aina lyhentää, simppeli esine kun on kyseessä, ja pituutta saa lisää laittamalla housun vyölenkkeihin ne omat lenksut, joten koon valinta ei ole oikeasti niin tarkkaa, mutta tehdään tästä nyt vähän vaikeampaa kun olis tarvis. Käytettyä ylijäämää Aitoa, kenttäkäytettyä Itävallan Bundesheerin ylijäämää. Näitä henkseleitä ei jostain syystä ole markkinoilla näkynyt, mutta muita vaatteita kylläkin.
Koko: Itävaltalainen koko, käyttäjän pituus
1: "Lyhyt", 2: "Keskipituinen", 3: "Pitkä"